РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/366-14

4. новембар 2014. године

Б е о г р а д

З А П И С Н И К

49. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 4. НОВЕМБРА 2014. ГОДИНЕ

 Седница је почела у 11,10 часова.

 Седницом је председавао др Александар Мартиновић, председник Одбора.

 Седници су присуствовали чланови Одбора: Мујо Муковић, заменик члана Верољуба Арсића, Драган Николић, Светислав Вукмирица, Тања Томашевић Дамњановић, Ђорђе Милићевић, заменик члана Жарка Обрадовића, Неђо Јовановић Војислав Вујић, заменик члана Петра Петровића, Балинт Пастор и Мирко Чикириз.

 Седници нису присуствовали Катарина Ракић, Биљана Пантић Пиља, Александар Јаблановић, Жарко Мићин, проф. др Јанко Веселиновић, Весна Бесаровић и Весна Мартиновић, као ни њихови заменици.

Седници је присуствовао народни посланик Зоран Бабић, представник предлагача.

На предлог председника Одбора, једногласно је усвојен следећи

Д н е в н и р е д:

 1.Разматрање Предлога закона о изменама и допунама Закона о финансирању политочких активности, који је поднела група од 128 народних посланика посланичке групе Српска напредна странка.

 Пре почетка одлучивања о тачкама дневног реда, Одбор је једногласно усвојио записникe од 13. до 48. седнице Одбора.

Прва тачка дневног реда. Разматрање Предлога закона о изменама и допунама Закона о финансирању политичких активности, који је поднела група од 128 народних посланика посланичке групе Српска напредна странка.

Зоран Бабић народни посланик, представник предлагача, упознао је присутне чланове Одбора са Предлогом закона о изменама и допунама Закона о финансирању политичких активности, који је поднела група од 128 народних посланика посланичке групе Српска напредна странка.

 У дискусији су учествовали Неђо Јовановић, Мирко Чикириз и Драган Николић, чланови Одбора.

Одбор је размотрио Предлог закона о изменама и допунама Закона о финансирању политичких активности, који је поднела група од 128 народних посланика посланичке групе Српска напредна странка, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео већином гласова

 За известиоца Одбора на седници Народне скупштине одређен је председник Одбора.

 Седница је завршена у 11,35 часова.

 Саставни део овог записника чине стенографске белешке.

 СЕКРЕТАР ПРЕДСЕДНИК

др Радоје Церовић др Александар Мартиновић